સ્કૂટરને ટક્કર માર્યા પછી અક્ષય કાર ત્યાં જ મૂકીને ભાગી ગયો હતો, જેને પોલીસે અડધા કલાક પછી પકડી લીધો હતો. આ બાબતમાં માહિતી આપતાં દામજીભાઈના પુત્ર તુષારે ‘મિડ-ડે’ને કહ્યું હતું કે ‘અક્ષય સરકારી અધિકારીનો પુત્ર હોવાથી પોલીસે તેને રવિવારે જ હૉલિડે કોર્ટમાં રજૂ કર્યો હતો, જ્યાં તેને જામીન મળતાં તે છૂટી ગયો હતો. એ જ સમયે અમે પોલીસ સમક્ષ પ્રિયદર્શિની સર્કલ પર લાગેલા CCTV કૅમેરાના ફુટેજ જોવાની માગણી કરી હતી, પરંતુ એ દિવસે પોલીસે અમને પૂરતો સહકાર નહોતો આપ્યો. તેમણે ઊલટાનું પપ્પાએ હેલ્મેટ નહોતી પહેરી એમ કહીને આડકતરી રીતે અકસ્માતમાં મોતના કારણ માટે પપ્પાને જ જવાબદાર ગણ્યા હતા. જ્યારે અકસ્માતના સ્થળે પપ્પાની હેલ્મેટ સ્કૂટરની બાજુમાં જ પડી હતી.’